**Willy Hernangómez**|  |
| Asmeniniai duomenys |
| **Pilnas vardas** | Guillermo Gustavo Hernangómez Geuer |
| Gimimo data | 1994 m. gegužės 27 d. (29 metai) |
| Gimimo vieta | Madridas, Ispanija |
| Ūgis | 2,11 m |
| Svoris | 113 kg |
| Klubas |
| Dabar žaidžia | FC Barcelona |
| **Numeris** | 9 |
| **Pozicija** | Vidurio puolėjas |
| NBA naujokų birža |
| 2015 m. | 35 šaukimu,Filadelfijos „76ers" |
| Profesionalūs klubai |
| 2011-20132013-20162016-20182018-20202020-20232023- | Madrido „Real" BMadrido „Real"Niujorko „Knicks"Šarlotės „Hornets"Naujojo Orleano „Pelicans"FC Barcelona |  |
| Šalies rinktinė |
| 2015- | Ispanija Ispanija |  |
|  |

| Medaliai |
| --- |
|
| Olimpinės žaidynės |
| **Bronza** | Rio de Žaneiras 2016 | Ispanija |
| Pasaulio krepšinio čempionatai |
| **Auksas** | Kinija 2019 | Ispanija |
| Europos krepšinio čempionatai |
| **Auksas** | Vokietija 2022 | Ispanija |
| **Auksas** | Prancūzija 2015 | Ispanija |
| **Bronza** | Turkija 2017 | Ispanija |
| Jaunimo iki 20 metų Europos krepšinio čempionatai |
| **Sidabras** | 2014 Graikija | Ispanija |
| Jaunimo iki 18 metų Europos krepšinio čempionatai |
| **Auksas** | 2011 Lenkija | Ispanija |

**Giljermas Gustavas „Vilis" Hernangomesas Geueras** (isp. *Guillermo Gustavo "Willy" Hernangómez Geuer*, g. 1994 m. gegužės 27 d.) – Ispanijos krepšininkas.

Karjera
-------

### Madrido „Real" (2011–2016)

Nuo 2011 iki 2013 m. jis rungtyniavo Madrido „Real" dublerių komandoje. Savo debiutiniame sezone, 2012–2013 m. su Madrido „Real" komanda tapo ACB lygos čempionais, įveikdami FC Barselonos komandą finaluose. 2013 m. vasarą jis buvo išnuomotas į Sevilijos „Cajasol" komandą, o į Madridą sugrįžo tik 2015 m. liepą. 2015–2016 m. sezone jis vidutiniškai pelnė 5,7 taškus, atkovojo 3,3 kamuolius per rungtynes.

### NBA (2016-*dabar*)

#### Niujorko „Knicks" (2016–2018)

2015 m. NBA naujokų biržoje 35-uoju šaukimu Filadelfijos „76ers" jį pasirinko, tačiau tą pačią naktį išmainė į Niujorko „Knicks". 2016 m. liepos 8 d. jis pasirašė NBA sutartį su Niujorko „Knicks". Debiutinėse NBA rungtynėse prieš Klivlando „Cavaliers" jis pelnė 4 taškus, iš viso sužaidęs 9 minutes. 2016–2017 m. NBA sezono pabaigoje, vidutiniškai pelnydamas 8,1 taškus per rungtynes, jis buvo išrinktas į simbolinę visų NBA naujokų pirmąją komandą.

#### Šarlotės „Hornets" (2018–2020)

2018 m. vasario 7 d. jis buvo išmainytas į Šarlotės „Hornets" komandą.

#### Naujojo Orleano „Hornets" (2020-2023)

2020 m. lapkričio 30 d. jis prisijungė prie Naujojo Orleano „Pelicans" komandos. 2021-2022 m. NBA sezone jis vidutiniškai pelnė 9,1 taškus per rungtynes – daugiausiai karjeroje.

### FC Barcelona (2023-*dabar*)

2023 m. liepos 12 d. jis pasirašė trijų metų sutartį su FC Barselonos komanda.

Šalies rinktinė
---------------

V. Hernangomesas atstovavo Ispanijos vyrų krepšinio rinktinei 2011 m. jaunimo iki 18 metų Europos krepšinio čempionate, kuriame iškovojo auksą, ir 2014 m. jaunimo iki 20 metų Europos krepšinio čempionate, kuriame iškovojo sidabrą, bei buvo išrinktas į simbolinę visų čempionato žaidėjų komandą.

Atstovaujant rinktinei jis iškovojo auksą 2015 m. Europos krepšinio čempionate ir 2019 m. pasaulio krepšinio čempionate, bei bronzą 2016 m. vasaros olimpinėse žaidynėse ir 2017 m. Europos krepšinio čempionate.

2022 m. Europos krepšinio čempionate V. Hernangomesas finalinėse rungtynėse prieš Prancūzijos rinktinę pelnė 14 taškų ir atkovojo 8 kamuolius, bei padėjo rinktinei iškovoti pergalę ir tapti čempionais. Čempionate jis, vidutiniškai pelnydamas 17,2 taškus, atkovodamas 6,9 kamuolius per rungtynes, buvo išrinktas čempionato naudingiausiu žaidėju.

Asmeninis gyvenimas
-------------------

V. Hernangomeso mama Margarita ir brolis Chuančo – taip pat profesionalūs krepšininkai.

Pasiekimai
----------

* 2013, 2016 m. ACB čempionas
* 2015, 2016 m. Visų ACB jaunų žaidėjų komandos narys
* 2017 m. Visų NBA naujokų pirmosios komandos narys

Išnašos
-------

1. ↑
2. ↑
3. ↑
4. ↑
5. ↑
6. ↑
7. ↑
8. ↑
9. ↑